‘ উমা আইলো বাড়িতে’,মাতৃত্বের এই আবহে সজ্জিত হবে সমগ্র পূজামণ্ডপ

কলকাতা: বাঙ্গুর অ্যাভিনিউ অ্যাসোসিয়েশন দুর্গাপূজা(Bangur Avenue Association Durga Pujo) এবার ৭১তম বর্ষে পদার্পণ করলো। এবারের থিম(Theme) ‘আইলো উমা বাড়িতে'(Uma Ayelo Barite) । মায়ের বাড়ি ফেরাই এবার তাদের পূজোর গল্প। মাতৃত্বের এই আবহে সজ্জিত হবে সমগ্র পূজামণ্ডপ।

আরও পড়ুন:‘তুমি বাংলার গর্ব’, রঘু ডাকাতের ট্রেলার লঞ্চে দেবকে শুভেচ্ছাবার্তা মমতার, আপ্লুত অভিনেতা

এবারের পূজার মণ্ডপের রূপ দেওয়া হচ্ছে এক ‘জমিদার বাড়ির আদলে’, যেখানে ঐতিহ্য আর আবেগ মিলেমিশে ধরা দেবে শিল্পকলার মাধ্যমে। দর্শনার্থীরা যেমন থিমের গভীর বার্তা উপলব্ধি করবেন, তেমনি উপভোগ করবেন এক ঐতিহ্যমণ্ডিত বাংলার ছোঁয়া।

সামাজিক কাজের দিকেও নজর দিচ্ছে বাঙ্গুর অ্যাভিনিউ অ্যাসোসিয়েশন। প্রতি বছরই তাঁরা এলাকার প্রবীণ মহিলাদের মা দুর্গার রূপে শ্রদ্ধা জানিয়ে তাঁদের হাতে তুলে দেন নতুন পোশাক ও আহার। এই মানবিক উদ্যোগ স্থানীয় মানুষের হৃদয় জয় করেছে।

সম্পাদক দীপালোক দও এর বক্তব‍্য তাঁদের এই উদ্যোগ দর্শকদের হৃদয়ে ছুঁয়ে যাবে এবং সমাজে মানবিকতার বার্তা আরও ছড়িয়ে দেবে।